لما اجو كنت انا بغرفتي ملزقه داني عالباب و رجليني من تحت بدبكو و بستنا بلهفه لما سمعت صوتو زحلق قلبي بين رجلي و صرت ازغرت بدون صوت بعدين طلعت اضيف القهوه المهم و احنا قاعدين و الامور ماشيه تمام اخوي الكبير تطلع عليه و سألو انا شايفك من قبل حبيبي ارتبك و حكالو كيف انا صرلي اربع سنين برا البلد طبعا هو عريط و اهلي مصيبه ازا عرفو الحقيقه المهم اخوي ضل صافن لحد ما اتزكر وين شافو و تطلع علي و سألني مش هاد مره كانت صورتو خلفيه تلفونك و سألتك و حكيتيلي انو مغني هندي حتى هيو لابس نفس القميص 